tomron87/hebrew-wikipedia-sentences-corpus huggingface dataset:
הוא חזר לשחק רק במשחקה השני של אנגליה בשלב הבתים השני, והאחרון שלה בטורניר, מול ספרד.
ברוקינג החליף את גרהאם ריקס כחצי שעה לסיום, במשחק בו נפרדו הנבחרות בשוויון 0-0. אנגליה, שהייתה זקוקה לניצחון כדי לסיים ראשונה בבית, נותרה מחוץ לשלב הבא.
ההופעה הקצרה מול הספרדים הייתה האחרונה של ברוקינג במדי הנבחרת.
בסך הכול רשם 47 הופעות במדי אנגליה, בהן כבש חמישה שערים.
ב-1984, במקביל לפרישתו ממשחק, הצטרף ברוקינג ל-BBC כפרשן במשחקים ששודרו ברדיו ובטלוויזיה, וכן בתוכנית המרכזית בנושא כדורגל של הערוץ ובפרשנות למשחקי מונדיאל ואליפויות אירופה.
ברוקינג עדיין ממשיך לפרשן עבור הערוץ, ובין השנים 2002 ל-2006 אף היה לפרשן בסדרת המשחקים Pro Evolution Soccer, בין הכותר השני לשישי בסדרה.
ברוקינג כיהן במשל זמן רב כמנהל בוועדות ומועצות בעולם הכדורגל והחברה.
בין 1987 ל-1997 היה לנשיא מועצת מחוז מזרח לספורט וליצירה, ובין 1999 ל-2002 עמד בראשה של חברת ספורט אינגלנד, גוף ציבורי הכפוף למשרד הספורט בממשלת בריטניה, שמטרתו לבנות בסיס למערכת ספורט חברתית, תוך הגברת מספר העוסקים בספורט כבר בגילאים צעירים ולפיתוח כישרונות ספורטיביים מרקעים שונים.
באפריל 2003, לאחר שמאמן וסטהאם גלן רודר התמוטט עקב גידול מוחי, נקרא ברוקינג להחליפו כמאמן זמני עד לתום העונה.
ברוקינג, חבר הנהלת המועדון במשך שנים רבות טרם האירוע, לקח את הקבוצה שלושה מחזורים לסיום, כאשר היא נלחמת על חייה בפרמייר ליג.
ברוקינג הוביל את וסטהאם לניצחון 1-0 בחוץ על מנצ'סטר סיטי, ולניצחון בתוצאה זהה על צ'לסי.
במחזור הנעילה פגשה וסטהאם את ברמינגהאם סיטי בחוץ.
המשחק הסתיים בשוויון 2-2, שהוריד את וסטהאם לליגת המשנה עם 42 נקודות, כמות שיא לקבוצה שירדה בתום העונה.
רודר חזר לפתיחת עונת בליגת המשנה, אך פוטר מתפקידו בחלוף שלושה מחזורים בלבד.
ברוקינג שב פעם נוספת לתפקיד המאמן הזמני, והוביל את הקבוצה ב-11 משחקים נוספים.
וסטהאם ספגה הפסד אחד בלבד בסדרת המשחקים תחת ברוקינג, עד שבאוקטובר 2003 הוחתם בקבוצה המאמן אלן פארדיו, בהמלצתו של ברוקינג.
את העונה סיימה הקבוצה רביעית בטבלה, והפסידה בגמר פלייאוף ההעפלה לקריסטל פאלאס בתוצאה 1-0.
בינואר 2004 הצטרף ברוקינג להתאחדות הכדורגל האנגלית, בתפקיד מנהל לפיתוח הכדורגל.
במסגרת תפקיד זה קיבל חופש פעולה מוחלט על חטיבות האימון והפיתוח בכדורגל האנגלי, וכן ניתן לו חלק בהחלטה על מינוי מאמנים חדשים לנבחרת אנגליה.
לברוקינג היה חלק משמעותי במציאת המחליף לסוון-יוראן אריקסון, עד למינויו של סטיב מקלארן לתפקיד במאי 2006.
לאורך תקופתו בעולם הכדורגל זכה ברוקינג להוקרה על תרומתו ועל יכולתו.
כבר ב-1981 זכה לתואר חבר במסדר האימפריה הבריטית.
בשנת 1999 קודם לדרגת מפקד, וב-2004 זכה לתואר אבירות מאת המלכה.
בשנת 2009 נכנס ברוקינג להיכל התהילה של הכדורגל האנגלי.
ב-8 באוגוסט באותה השנה, הודיעה וסטהאם על שינוי שמו של יציע המאה באצטדיון בוליין גראונד שבאפטון פארק ליציע סר טרבור ברוקינג.
עם המעבר של וסטהאם לאצטדיון האולימפי בלונדון והריסתו של בוליין גראונד בפתיחת עונת , נקרא יציע על שמו של ברוקינג גם באצטדיון החדש.
טרבור ג'ון פרנסיס (; 19 באפריל 1954 – 24 ביולי 2023) היה כדורגלן ומאמן אנגלי ששיחק בעמדת החלוץ.
פרנסיס היה לכדורגלן האנגלי הראשון שנמכר במיליון ליש"ט, כשעבר מקבוצת נעוריו ברמינגהאם סיטי לנוטינגהאם פורסט ב-1979. עם האחרונה זכה פרנסיס פעמיים ברציפות בגביע אירופה לאלופות, ואף כבש את השער היחיד בגמר גביע אירופה לאלופות 1979. בנוסף למספר מועדונים באנגליה, שיחק פרנסיס גם בקבוצות מארצות הברית, איטליה, סקוטלנד ואוסטרליה.
לפרנסיס 52 הופעות במדי נבחרת אנגליה, בהן כבש 12 שערים.
בין היתר ייצג את נבחרתו במונדיאל 1982, אותו סיים עם שני שערים.
עוד במהלך קריירת המשחק פנה פרנסיס לקריירת אימון.
הוא שימש כמאמן-שחקן בשני מועדונים שונים, והמשיך לאמן גם לאחר פרישתו ממשחק.
בשנת 2014 נכנס פרנסיס להיכל התהילה של הכדורגל האנגלי.
החל את הקריירה הבוגרת בקבוצת ברמינגהאם סיטי בעונת , עוד בטרם מלאו לו 17. על אף גילו הצעיר, השתלב פרנסיס במהרה בחלק הקדמי של הקבוצה, ואת שער הבכורה שלו כבש כבר במחזור השישי, בשוויון 1–1 הביתי מול אוקספורד יונייטד.
בחציה השני של העונה נכנס לכושר כיבוש מרשים, כאשר עוד בטרם חגג 17 יצר רצף של 15 שערים ב-13 הופעות, כולל שמונה משחקי ליגה רצופים בהם כבש שער אחד לפחות.
לשיאו הגיע בניצחון 0–4 על בולטון וונדררס בפברואר 1971, בו כבש את כל ארבעת שעריה של קבוצתו.
ברמינגהאם סיימה את העונה במקום השמיני בלבד, אך פרנסיס נהנה מעונת בכורה מרשימה בה כבש 16 שערי ליגה ב-22 הופעות.
עונה לאחר מכן היה פרנסיס לשחקן הרכב קבוע.
עם 12 שערי ליגה ב-39 הופעות, סייע פרנסיס לקבוצתו לעלות לליגה הבכירה מהמקום השני בטבלה.
על אף שנותר שחקן הרכב, התקשה פרנסיס בעונותיו הראשונות בליגה הבכירה, ובשתי עונות תרם 12 שערי ליגה בלבד ב-68 הופעות.
אלא שאז חזר פרנסיס לכבוש בכמויות דו-ספרתיות בכל אחת מארבע העונות הבאות, ולשיאו הגיע בעונת 1977/1978, אז קבע שיא קריירה אישי של 25 שערי ליגה ב-42 הופעות.
בסיום העונה עבר פרנסיס בהשאלה לדטרויט אקספרס מה-NASL, שם רשם עונה מרשימה עם 22 שערי ליגה ב-19 הופעות בלבד.
יכולתו הגבוהה זיכתה אותו במקום בנבחרת העונה, לצד שחקנים בכירים ובהם ג'ורג'ו קינאליה האיטלקי, פרנץ בקנבאואר הגרמני וקרלוס אלברטו הברזילאי.
הוא שב לברמינגהאם ותרם שלושה שערים בתשע הופעות, אך בפברואר 1979 זכה פרנסיס להצעה גבוהה מהאלופה המכהנת נוטינגהאם פורסט, ונפרד מהמועדון עם 119 שערי ליגה ב-280 הופעות.
פרנסיס נמכר לאלופה נוטינגהאם פורסט, ומאמנה בריאן קלאף, תמורת כמיליון ליש"ט, ובכך הפך לכדורגלן הראשון שנמכר בכדורגל האנגלי בסכום בן שבע ספרות, בעוד השיא עד אז עמד על כמחצית מהסכום.
הסכום הסופי הוערך בכ-1,150,000 ליש"ט, כולל עמלה בת 15 אחוזים לליגה, אך בספרו האוטוביוגרפי חשף המאמן קלאף כי הסכום הנקוב היה 999,999 ליש"ט – וזאת על מנת למנוע מפרנסיס את ההתמודדות עם התגית של שחקן מיליון הליש"ט הראשון.
זמן קצר לאחר שעבר לקבוצה, זכתה נוטינגהאם בגביע הפוטבול ליג, אם כי פרנסיס לא יכול היה להירשם למפעל.
במקביל, התקדמה הקבוצה בטורניר גביע אירופה לאלופות, וכאשר העפילה לחצי הגמר יכלה לרשום את פרנסיס, על פי חוקי ההשתתפות של אופ"א.
עם זאת, הוא לא שותף בצמד המשחקים מול פ.צ.
קלן, מהם העפילה הקבוצה לגמר.
פרנסיס זכה להופעת בכורה במפעל כשעלה בהרכב למשחק הגמר מול מאלמה.
בדקת הסיום של המחצית, ג'ון רוברטסון, הקיצוני השמאלי של נוטינגהאם, עבר שני שחקני הגנה והגביה לתיבת החמש.
פרנסיס האיץ לכיוון הכדור, ותוך כדי נפילה נגח אותו לרשת הגבוהה.
השער, שהיה היחיד במשחק, הביא לפורסט את גביע אירופה הראשון בתולדותיה, והפך לרגע סמלי בתולדות המועדון והכדורגל האנגלי בכלל.
השער השתלב בכתוביות הפתיחה של מגזין הכדורגל האנגלי הנצפה "משחק היום", ותמונת ענק של פרנסיס פוגש את הכדור בראשו עדיין מתנוססת בכניסה הראשית לאצטדיון סיטי גראונד, אצטדיונה הביתי של הקבוצה.
לאחר משחק הגמר תמה עונת הכדורגל באנגליה, אך פרנסיס המשיך את העונה בהשאלה נוספת לדטרויט אקספרס, שם כבש 14 שערים ב-14 הופעות.
על אף ששיחק רק כמחצית מהעונה, זכה למקום בהרכב העונה פעם נוספת, בין היתר לצדם של קינאליה של יוהאן קרויף.
בסך הכול לזכותו 36 שערים ו-18 בישולים ב-33 הופעות בלבד במדי דטרויט, שהציבו אותו בראש טבלת מלך השערים של הליגה בכל הזמנים עם שני שערים מעל פלה, על אף שהברזילאי שיחק 23 משחקים יותר ממנו.
פרנסיס שב לנוטינגהאם, שם התקשה להגשים את מלוא הפוטנציאל, בין היתר בגלל הצבתו בקישור הימני על ידי המאמן קלאף, במקום בעמדה המועדפת עליו במרכז ההתקפה.
את עונת 1979/1980 פתחו פרנסיס וקבוצתו עם זכייה בסופר קאפ האירופי על חשבונה של ברצלונה.
בהמשך תרם פרנסיס 14 שערי ליגה בשלושים הופעות, והעפיל עם הקבוצה לגמר גביע הליגה שם נוצחה נוטינגהאם על ידי וולברהמפטון וונדררס.
בגביע אירופה תרם פרנסיס שלושה שערים, בהם צמד לרשתה של דינמו ברלין ברבע הגמר ושער לרשתה של אייאקס אמסטרדם בחצי הגמר, אך החמיץ את משחק הגמר מול המבורג עקב פציעה בגיד אכילס, וראה מהצד את קבוצתו מניפה את הגביע פעם שנייה ברציפות.
לאחר שהחמיץ את יורו 1980 עקב פציעה, שב פרנסיס לקבוצתו והתקשה לשוב לכושר משחק מלא.
לאחר שנעדר כחצי שנה מהמגרשים, רשם פרנסיס עונה קשה עם שישה שערים ב-18 הופעות בלבד.
על אף שפתח את עונת 1981/1982 עם שני שערים בשתי הופעות ליגה, נמכר פרנסיס בספטמבר 1981 למנצ'סטר סיטי תמורת כ-1.2 מיליון ליש"ט.
בסך הכול לזכותו 28 שערי ליגה בשבעים הופעות במדי הפורסט.
עסקת העברתו של פרנסיס לסיטי הביאה לשבר בין ההנהלה למאמן ג'ון בונד, לאחר שהאחרון הציב אולטימטום להחתמתו של פרנסיס כאשר העסקה נתקלה בקשיים כלכליים.
פתיחת העונה של פרנסיס הייתה מבטיחה, עם צמד לרשתה של סטוק סיטי כבר בהופעת הבכורה, אך פרנסיס נטה להיפצע פעמים רבות במהלך העונה והתקשה לשמור על יציבות.
עם זאת, הוא הצליח לכבוש 12 שערי ליגה ב-26 הופעות, שאף זיכו אותו במקום בסגל הנבחרת למונדיאל 1982.
הקריירה של פרנסיס במדי הסיטי נגדעה בתום עונה אחת בלבד, כאשר הקבוצה התקשתה לשלם את משכורתו של פרנסיס, במיוחד על רקע פציעותיו הרבות, מה שהביא למכירתו של פרנסיס לסמפדוריה מהסרייה א'.
פרנסיס, שעזב לראשונה את אנגליה כשחקן, הצטרף לסמפדוריה בעונת הבכורה שלה מאז ששבה לליגה הבכירה מהסרייה ב'.
פרנסיס היה לאחד משני הזרים היחידים של סמפדוריה בסגל, לצידו של ליאם בריידי, וכבש את שער הבכורה שלו כבר במחזור השני, בניצחון החוץ 1–2 על אינטר מילאנו.
עם זאת, במהלך העונה הוא התקשה לבוא לידי ביטוי, וכבש שבעה שערי ליגה בלבד ב-14 הופעות.
בעונת זכה פרנסיס עם קבוצתו בקופה איטליה, זכייתה הראשונה של הקבוצה בתואר זה, לאחר ניצחון בגמר כפול על מילאן.
בעונת 1985/1986 חווה פרנסיס עונה קשה עם שער ליגה בודד ב-14 הופעות, במה שהייתה לעונתו האחרונה במועדון.
בסך הכול בארבע עונות במדי הקבוצה תרם פרנסיס 17 שערי ליגה בלבד ב-68 הופעות.
לקראת עונת 1986/1987, ולאחר עונה קשה בסמפדוריה, עבר פרנסיס לאטאלנטה תמורת כ-800 אלף ליש"ט.
גם במדיה חווה עונה קשה, אישית וקבוצתית.
בפעם השנייה ברציפות כבש פרנסיס שער ליגה אחד בלבד, ב-21 הופעות ליגה בלבד, ובסיום העונה נשרה אטלנטה לסרייה ב'.
פרנסיס לא המשיך בקבוצה, ולמעשה סיים את דרכו בכדורגל האיטלקי.
לאחר חמש עונות באיטליה, שב פרנסיס לאי הבריטי כשחתם בספטמבר 1987 בגלאזגו ריינג'רס הסקוטית.
הוא שב לשתף פעולה עם המאמן גריים סונס, שהיה חברו לקבוצה בסמפדוריה כשחקן, כחלק מהצטרפות המסיבית של שחקנים אנגלים לקבוצה.
פרנסיס שיתף פעולה עם שמונה אנגלים נוספים בסגל, בהם בכירים כגון טרי בוצ'ר וריי וילקינס, וכן עם אבי כהן הישראלי.
פרנסיס סיים עונה ראשונה בקריירה ללא שער ליגה, כאשר כשל למצוא את הרשת ב-18 הופעות, וסיים עם קבוצתו במקום השלישי.
ריינג'רס זכתה באותה העונה בגביע הליגה הסקוטית, לאחר ניצחון בהארכה על אברדין, במשחק בו שותף פרנסיס כמחליף.
במרץ 1988, לאחר פחות מעונה במועדון, חזר פרנסיס לליגה האנגלית הבכירה וחתם במדי קווינס פארק ריינג'רס, שם המשיך את בצורת הכיבושים עם תשעה משחקים נוספים ללא שער.
את העונה סיימה הקבוצה במקום החמישי בטבלה.
בחודשים מאי-יוני 1988 עבר פרנסיס לתקופה קצרה לאוסטרליה, שם כבש שני שערים בשלושה משחקים במדי וולונגונג סיטי, שזכתה לבסוף באליפות אוסטרליה.
בנובמבר 1988 התמנה פרנסיס למאמן-שחקן בקבוצה, אך הוחלף לאחר שנה בדיוק על ידי דון האו, לאחר שהתקשה להצעיד את הקבוצה להישגים.
שלושה חודשים מאוחר יותר, סיים את דרכו במועדון גם כשחקן, ועבר לשפילד ונסדיי.
יחד איתה סיים פרנסיס את העונה בירידה לליגת המשנה, אך תחת המאמן רון אטקינסון, חזרה הקבוצה באופן מיידי לליגה הבכירה, כשפרנסיס רושם 38 הופעות ליגה וכובש ארבעה שערים.
במקביל, זכתה הקבוצה באותה העונה בגביע הפוטבול ליג, לאחר ניצחון בגמר 0–1 על מנצ'סטר יונייטד.
בתום אותה העונה עזב אטקינסון לאסטון וילה, ופרנסיס התמנה על חשבונו לתפקיד מאמן-שחקן.
הוא הוביל את הקבוצה מהקווים לעונה נפלאה ולמקום השלישי בעונת 1991/1992, תוך שהוא כובש שער ליגה אחד בעשרים הופעות.
עונה לאחר מכן שיחק חמש פעמים בלבד, אך הוביל את הקבוצה למקום השביעי בעונת הבכורה של הפרמייר ליג, וכן לגמר גביע ה-FA וגמר גביע הליגה – אך בשניהם נוצחה הקבוצה על ידי ארסנל.
הוא פרש רשמית ממשחק עונה לאחר מכן, בה השתתף כשחקן במשחק אחד בלבד, בגיל ארבעים, והמשיך את דרכו כמאמן הקבוצה בלבד.
פריצתו של פרנסיס במדי ברמינגהאם זיכתה אותו בזימון מוקדם לנבחרת אנגליה, ואת הופעת הבכורה שלו ערך בגיל 23 בלבד, ב-9 בפברואר 1977, תחת המאמן דון ריווי, בהפסד 0–2 ל במשחק ידידות.
כחודש לאחר מכן ערך בכורה במשחק רשמי, כשאנגליה הביסה 0–5 את במסגרת טורניר מוקדמות מונדיאל 1978, ממנו כשלה אנגליה להעפיל.
פרנסיס אף כבש את שער הבכורה שלו בנבחרת באותו המשחק.
לאחר שנאלץ להחמיץ את יורו 1980 בעקבות פציעה בגיד אכילס, שב פרנסיס לפעילות בינלאומית ולבסוף הצליח לזכות במקום בסגל של רון גרינווד למונדיאל 1982. בשלב הבתים הראשון שיחק פרנסיס לאורך כל שלושת משחקיה של נבחרתו.
אנגליה פתחה עם ניצחון 1–3 על , ובמשחק השני פגשה את .
בדקה ה-62, במצב של 0–0, הגביה ריי וילקינס כדור קרן מאגף שמאל.
סטניסלב סמאן, שוערה של צ'כוסלובקיה, לא הצליח להשתלט, ופרנסיס קבע מקרוב 0–1 לנבחרתו, בדרך לניצחון 0–2 בסיום.
במשחק השלישי פגשה אנגליה את , ובדקה ה-27 כבש פרנסיס שער נאה, שהיה לשער הניצחון של אנגליה.
בעיטת שוער ארוכה של פיטר שילטון הוסתה על ידי פרנסיס בראשו אל פול מארינר, שהחזיר לפרנסיס מסירת עקב.
פרנסיס עבר בקלות את שומרו, חדר לרחבה, ושלח כדור מדויק לרשת, 0–1 לאנגליה בסיום.
אנגליה העפילה מהמקום הראשון בבית אל שלב הבתים השני.
פרנסיס פתח בהרכב גם בצמד משחקיה של אנגליה בשלב זה, אך בצוותא עם חבריו לנבחרת, לא הצליח למצוא את הרשת.
אנגליה נפרדה פעמיים בשוויון 0–0, מול ומול , וסיימה את דרכה בטורניר.
פרנסיס המשיך לשחק בשורות הנבחרת כארבע שנים נוספות.
משחקו האחרון בנבחרת היה תחת המאמן בובי רובסון ב-23 באפריל 1986, בניצחון 1–2 על כחודשיים בלבד לפני מונדיאל 1986, אליו לא זומן פרנסיס.
בסך הכול לזכותו 12 שערים ב-52 הופעות במדי אנגליה.
קריירת האימון של פרנסיס החלה עוד בהיותו שחקן, ועם פרישתו שמר על תפקידו כמאמן שפילד ונסדיי.
לאחר שפרש בתום עונת 1993/1994, המשיך פרנסיס לעונה נוספת כמאמן בלבד.
בעונה זו הוביל פרנסיס את קבוצתו למקום ה-13 בלבד, ופוטר מתפקידו.
לקראת עונת , ולאחר עונה שלמה מחוץ למגרשים בה שימש כפרשן טלוויזיה, שב פרנסיס למועדון בו גדל, ברמינגהאם סיטי, על תקן מאמן הקבוצה בליגת המשנה.
לאחר שתי עונות בהן לא הצליחה להעפיל לפלייאוף, סיימה ברמינגהאם את עונת במקום הרביעי, והעפילה לחצי גמר הפלייאוף מול ווטפורד.
בתום שני משחקים ודו-קרב בעיטות עונשין שארך שמונה בעיטות לכל קבוצה, הודחה ברמינגהאם על ידי יריבתה.
עונה לאחר מכן שוב התברגה ברמינגהאם בחצי גמר הפלייאוף, אך שוב סיימה את דרכה בשלב זה עם הפסד לבארנסלי.
בעונת הוביל פרנסיס את ברמינגהאם עד לגמר גביע הפוטבול ליג, תוך שקבוצתו מדיחה בדרך, בין היתר, את טוטנהאם הוטספר, ניוקאסל יונייטד, שפילד ונסדיי ואיפסוויץ' טאון.
במשחק הגמר נכנעה ברמינגהאם לליברפול בדו-קרב פנדלים, לאחר שוויון 1–1 בסיום.
בהמשך אותה העונה העפילה הקבוצה בפעם השלישית ברציפות בחצי גמר הפלייאוף, אך שוב סיימה עם מפח נפש בעקבות הפסד בפנדלים לפרסטון נורת' אנד.
באוקטובר 2001, כחודשיים לאחר פתיחת עונת , פוטר פרנסיס מתפקידו כשקבוצתו הייתה מדורגת במרכז הטבלה.
בסיום אותה העונה העפילה ברמינגהאם בחזרה לפרמייר ליג.
כחודש בלבד לאחר פיטוריו, מצא פרנסיס מועדון חדש בליגת המשנה, כשהחליף את סטיב ברוס בתפקיד מאמן קריסטל פאלאס.
עד לתום העונה לא הצליחה הקבוצה להיצמד לקבוצות הצמרת, וסיימה את העונה במקום העשירי.
פרנסיס פתח עם הקבוצה את עונת , ואף הוביל אותה לניצחונות מרשימים, ביניהם 0–5 על יריבתה ברייטון אנד הוב אלביון באוקטובר 2002, והדחתה של ליברפול במשחק החוזר במסגרת גביע ה-FA באצטדיון אנפילד.
עם זאת, פאלאס חוותה עונה קשה בליגה, לא הצליחה להתקרב לצמרת, ופרנסיס התפטר מתפקידו באפריל 2003.
פרנסיס נישא להלן בשנת 1974. ב-2017 נפטרה הלן מסרטן.
נפטר מהתקף לב ב-24 ביולי 2023. הותיר אחריו שני ילדים.
מאמן החודש בפרמייר ליג: דצמבר 1993
עונהקבוצהליגהבליגההופעותשעריםברמינגהאם סיטיהליגה האנגלית השנייה22163912הליגה האנגלית הראשונה3163762313351742214225דטרויט אקספרסNASL1922ברמינגהאם סיטיהליגה האנגלית הראשונה93נוטינגהאם פורסטהליגה האנגלית הראשונה206דטרויט אקספרסNASL1414נוטינגהאם פורסטהליגה האנגלית הראשונה301418622מנצ'סטר סיטיהליגה האנגלית הראשונה2612סמפדוריהסרייה א'147163246141אטאלנטהסרייה א'211גלאזגו ריינג'רסליגת העל הסקוטית180קווינס פארק ריינג'רסהליגה האנגלית הראשונה90וולנגונג סיטיליגת העל האוסטרלית32קווינס פארק ריינג'רסהליגה האנגלית הראשונה19745שפילד ונסדייהליגה האנגלית הראשונה120הליגה האנגלית השנייה384הליגה האנגלית הראשונה201פרמייר ליג5010סך הכל קריירה627232
טראקמניה (TrackMania) היא סדרת משחקי מרוצים למחשב ולקונסולות המפותחת ומשווקת על ידי חברות Nadeo ויוביסופט.
המשחק נתמך ב-LAN, וכולל 87 כלי רכב, עשרות מסלולים ושלוש סביבות ("environments") - מדבר, אזור כפרי והררי-אלפיני.
בנוסף, ישנה האפשרות ליצור מסלולים חדשים לחלוטין על ידי סוגים שונים של "בלוקים".
המשחק מציג שיפורים גרפיים ומצבי משחק חדשים, ביניהם תחרות אל מול מכונית פנטום .
ישנן שלוש סביבות - איים אוקיאניים, חוף טרופי ומפרץ עירוני.
טראקמניה יונייטד יצא כמשחק הכולל את כל הסביבות והרכבים מהמשחקים הקודמים, כאשר נוספה סביבה חדשה אחת - אצטדיון.
ניכר שיפור בהצללה ומספר סוגי ה"בלוקים" הוכפל.
סביבת האצטדיון נהפכה לפופולרית בתוך זמן קצר, כך שהמפתחים הוציאו רק את סביבה זו בגרסה חינמית בשם TrackMania Nations.
המשחק נהיה נפוץ באליפויות של ספורט אלקטרוני, כמו ה-Esports World Convention.
למשחק יצאו 150 מסלולים, וכ-300 סוגי בלוקים לבניית מסלולים.
בנוסף, ישנן כשלוש סביבות - מדבר, אזור כפרי ואצטדיון.
הגרסה ל-Wii דומה מאוד ל-טראקמניה יונייטד, וכוללת את כל הסביבות וכ-200 מסלולים שונים.
ארבע סביבותיו של המשחק - קניון, אצטדיון, עמק ולגונה יצאו במועדים שונים כמשחקים בפני עצמם.
יצא ב-2016 לפלייסטיישן 4, xbox one וחלונות, ולמעשה מאגד את כל הסביבות של TrackMania2 במשחק אחד בודד, שיצא גם לקונסולות הדור ה-8. המשחק תומך גם במסך מפוצל
יצא ביולי 2020 כרימייק ו-ריבוט ל-TrackMania Nations ול-TrackMania2 אצטדיון.
טרבור פיצג'רלד בוקר הוא כדורסלן עבר אמריקאי, אשר שיחק בליגת ה-NBA בין השנים 2010–2018.
אחיו המבוגר של שחקן פנרבחצ'ה דווין בוקר, ובן דודו של כדורסלן העבר ג'ורדן היל.
בוקר נולד בעיר ניוברי שעל יד קולומביה, קרוליינה הדרומית, ובין השנים 2002–2006 למד בעיר יוניון הסמוכה.
בעונתו האחרונה בקבוצת הכדורסל של "תיכון יוניון", 2005/2006, העמיד ממוצעים של 21.9 נקודות, 16.4 ריבאונדים ו-3.5 אסיסטים למשחק, ובסיומה נבחר לחמישיית העונה של ליגת התיכונים בקרוליינה הדרומית.
בין השנים 2006–2010 למד בוקר באוניברסיטת קלמסון אשר במערב קרוליינה הדרומית.
בעונתו השנייה בקבוצת הכדורסל של האוניברסיטה, הוביל אותה לצד קיי.
ריברס להעפלתה הראשונה מזה 10 שנים לטורניר אליפות המכללות.
במשחק הראשון של הטורניר הפסידה קלמסון מול אוניברסיטת וילאנובה בתוצאה 69–75, והודחה מהטורניר.
בעונת 2008/2009 הוביל את כל שחקני מחוז ACC באחוזי קליעה מהשדה (57.1%) וממוצע ריבאונדים למשחק (9.7), וניצב במקום השני בממוצע חסימות למשחק (2.0).
בסיום אותה עונה נבחר לחמישייה השנייה של העונה ולחמישיית ההגנה של העונה במחוז.
בעונתו האחרונה בקלמסון, 2009/2010, רשם ממוצעים של 15.2 נקודות ו-8.4 ריבאונדים למשחק, ונבחר הן לחמישיית העונה והן לחמישיית ההגנה המחוזיות.
בדראפט ה-NBA 2010 נבחר בוקר בבחירה ה-23 על ידי מינסוטה טימברוולבס, אשר מיד שלחה אותו בטרייד לוושינגטון ויזארדס בתמורה ללזאר הייוורד (הבחירה ה-30) ונמניה בייליצה (הבחירה ה-35).
בעונת הרוקי שלו קלע 5.3 נקודות בממוצע למשחק עבור הוויזארדס, אשר סיימו את העונה במקום ה-13 באזור המזרחי.
באוגוסט 2011 חתם על חוזה בקבוצת בני השרון/הרצליה מליגת העל הישראלית, בשל שביתת השחקנים ב-NBA, אך כחודשיים לאחר מכן נפצע ושוחרר מהקבוצה, בטרם שיחק במדיה.
ב-3 עונותיו הבאות בוושינגטון פתח בכמחצית מהמשחקים בהם שותף, ורשם ממוצעים של 6.9 נקודות ו-5.5 ריבאונדים למשחק.
לקראת עונת חתם בוקר ביוטה ג'אז על חוזה לשנתיים, בסך כ-10 מיליון דולר.
ב-11 באפריל 2015 קלע שיא קריירה של 36 נקודות בניצחון קבוצתו מול פורטלנד טרייל בלייזרס.
בשתי עונותיו ביוטה קלע 6.5 נקודות והוריד 5.4 ריבאונדים בממוצע למשחק.
ביולי 2016 חתם בברוקלין נטס על חוזה לשנתיים, בסך כ-18 מיליון דולר.
בעונת רשם שיאי קריירה של 10.0 נקודות, 8.0 ריבאונדים ו-1.9 אסיסטים למשחק, אך קבוצתו סיימה עם המאזן הגרוע ביותר בליגה; 20–62.
בדצמבר 2017 הועבר בטרייד לפילדלפיה 76', בתמורה לג'אליל אוקפור, ניק סטאוסקאס ובחירת דראפט עתידית.
לאחר 33 משחקים בפילדלפיה שוחרר בוקר מהקבוצה, על מנת לפנות מקום בסגל להחתמתו של ארסאן אילייסובה.
ב-3 במרץ 2018 חתם באינדיאנה פייסרס על חוזה עד לסיום עונת .
אינדיאנה, אשר העפילה לפלייאוף מהמקום החמישי במזרח, הודחה כבר בסיבוב הראשון, על ידי קליבלנד קאבלירס.
באוגוסט 2018 חתם בוקר על חוזה בקבוצת שאנשי ברייב דראגונס מליגת העל הסינית.
באוקטובר 2018 שוחרר מהקבוצה בטרם שיחק עבורה, בשל פציעה בכף רגלו.
באפריל 2020 הודיע באופן רשמי על פרישתו ממשחק, בגיל 32.
טרבור מוריס הוא מלחין, מנצח ומפיק מוזיקלי קנדי המתמחה בהלחנות סדרות טלוויזיה, סרטים ומשחקי וידאו.
מהבולטות שבהלחנותיו ניתן למנות את תוכניות הטלוויזיה שושלת טיודור, עמודי תבל, הבורג'ס וויקינגים.
הסרט המטרה: הבית הלבן והמשכו המטרה: לונדון; ומשחק הווידאו Dragon Age: Inquisition.
מוריס זכה בפרס אמי על הלחנת הפסקול לסדרה "שושלת טיודור" והיה מועמד לפרס על המוזיקה שהלחין לסדרה הטלוויזיה הבורג'ס ולמיני-סדרה עמודי תבל.
מוריס נולד בעיר לונדון שבפרובינציית אונטריו בקנדה.
בצעירותו למד בבית הספר לאמנויות של סנט מרי, שם למד נגינה בכינור.
בגיל 13 מוריס הוזמן על ידי בית ספרו להלחין יצירה לכיתת הבוגרים שלו שהופיעה לכבוד ביקור האפיפיור יוחנן פאולוס השני בקנדה.
מוריס למד בקולג' פנשווה הממוקם בעיר לונדון שבקנדה.
בשנת 1999 עבר מוריס ללוס אנג'לס לטובת ניסיון בקריירה במלחין סרטים.
בלוס אנג'לס עבד מוריס על הלחנת סרטים יחד עם מספר מלחינים מפורסמים, בניהם ג'יימס ניוטון הווארד והנס צימר, עימו עבד מוריס על למעלה מ-25 סרטים.
מוריס מנהל חברת הפקות בטורונטו יחד עם שותפיו.
כיום הוא גר ועובד בלוס אנג'לס עם משפחתו.
טרבור דניאל ניל הוא זמר-יוצר אמריקאי.
מיני-אלבום הבכורה שלו, Homesick, יצא לאור באוקטובר 2018 וכלל את הלהיט "Falling", שהגיע למצעדים ביותר מעשרים מדינות, לאחר שהפך לוויראלי בשנת 2019. אלבום האולפן הראשון שלו, Nicotine, כלל את השיר וגם את "Past Life", בו השתתפה הזמרת-יוצרת האמריקאית סלינה גומז.
טרבור דניאל התגורר בבאטון רוז', לואיזיאנה.
משפחתו עברה לפורט וורת', טקסס ובהמשך התיישבה ביוסטון, טקסס.
דניאל סיפר מעט על ילדותו והודה שהמוזיקה הייתה לאחד מהדברים החשובים בחייו כילד, אך לא ציין את התמחותו בתחום.
כנער, הוא החל להתעניין בראפ ובהיפ הופ.
בתיכון, החל ליצור מוזיקה עם חבריו והמשיך לעסוק במוזיקה בשנת 2015.
הוא מנהל מערכת יחסים עם בת זוגו אליסה פלורס.
בשנת 2021, הוציא עם ביבי רקסה וטיי דולה סיין את "My Dear Love" שנכלל באלבומה, Better Mistakes.
טרבור דניאל חשף כי ההשפעות המוקדמות ביותר שלו היו ראפ, רוק, האוס ופופ.
טרבו טום צ'אלובה הוא כדורגלן אנגלי המשחק בעמדות הבלם והקשר האחורי בצ'לסי מהפרמייר ליג.
צ'אלובה נולד בסיירה לאון, ובגיל 7 הצטרף, יחד עם אחיו נת'ניאל, לאקדמיית הנוער של צ'לסי.
בהיותו באקדמיה זכה בליגת האלופות לנוער, באליפות הפרמייר ליג עד גיל 18 ופעמיים בגביע ה-FA לנוער.
בשנת 2018 קודם לראשונה לסגל הקבוצה הבכיר.
למרות שמעולם לא שיחק באופן מקצועני, התכוון מאמן הקבוצה, אנטוניו קונטה, להכניס אותו למגרש כחילוף במשחק גמר גביע ה-FA שנערך באצטדיון ומבלי ב-19 במאי 2018. במשחק ניצחה צ'לסי את מנצ'סטר יונייטד 1–0, והשופט שרק לסיום המשחק בעוד צ'אלובה עומד על גבול המגרש בכוונה להיכנס.
ביוני 2018 הושאל לעונה אחת לאיפסוויץ' טאון מהפוטבול ליג צ'מפיונשיפ, ובתום העונה ירד איתה לפוטבול ליג הראשונה.
למרות שבאקדמיה שיחק בעיקר כבלם, באיפסוויץ' טאון הוא תופקד כקשר אחורי.
ב-8 באוגוסט 2019 האריך את חוזהו בצ'לסי עד ליוני 2022, ומיד הושאל לעונה אחת להאדרספילד טאון, גם היא מהצ'מפיונשיפ.
ב-18 באוגוסט האריך את חוזהו בצ'לסי עד ליוני 2023, ומיד הושאל לעונה אחת ללוריאן מהליג 1. בתום העונה שב לסגל הבכיר של צ'לסי.
ב-11 באוגוסט 2021 ערך את הופעת הבכורה שלו במדי הקבוצה הבוגרת של צ'לסי, כשפתח בהרכב במשחק הסופר קאפ האירופי, בו ניצחה קבוצתו את ויאריאל בבעיטות הכרעה.
שלושה ימים לאחר מכן ערך את הופעת הבכורה שלו בפרמייר ליג, ואף כבש שער בכורה בניצחון 3–0 על קריסטל פאלאס.
ב-30 באוגוסט 2024 הושאל אל קריסטל פאלאס.
טרבור סטיינס הוא שחקן קולנוע, טלוויזיה ודוגמן אמריקאי.
הוא התפרסם כששיחק בסדרת הטלוויזיה ריברדייל.
בשנת 2016 שיחק בסרט האימה "טרור באמטוויל".
לאחר מכן שיחק בכמה סרטים קצרים ובתפקידי אורח בסדרות טלוויזיה בהן הגולדברגים ומשפחת פוסטר.
בשנת 2017 גילם סטיינס את ג'ייסון בלוסום בסדרה ריברדייל, אחיה התאום של שריל בלוסום ובן זוגה לשעבר של פולי קופר (טירה סקובי), שהייתה מאורסת לו בסתר.
עם תחילת העונה הראשונה מתגלה שג'ייסון נרצח בנסיבות מסתוריות, ועלילתה הראשית של העונה סובבת סביב מותו.
תפקיד עליו קיבל ביקורות מצוינות.
בשנת 2019 שיחק בסרט "Purity Falls".
בשנת 2021 שיחק בסרט העצמאי' "Evan Wood".
בשנת 2019 חתם בסוכנות דוגמנים הממוקמת בלוס אנג'לס.
הוא הופיע בפרסומות במספר מגזיני אופנה ולייף סטייל.
בשנת 2018 הוציא ספר שירה ופרוזה בשם "Leather & Glass" את ההשראה קיבל לדבריו מחייו: "קיבלתי השראה מכל דבר - מהעבר שלי, מהיחסים שלי עם חברים ומשפחה, ובעיקר משוררים אחרים".
שנה כותרת תפקיד הערות 2015A Tragic Love Story צ'סטר קצר 2016טרור באמטוויל ברטThe Impasse of Light גאנס סרט קצר 2017 Spen/cer פול ווטסון סרט קצר 2018Watchdog ארול מורן סרט קצר 2019Purity Falls ג'ייסוןSecrets at the Lake ריק רודס 2021 Evan Wood ג'וש ריצ'רדס
שנה כותרת תפקיד הערות 2015 Blue Match Comedy תרמילאי מס' 2 פרק: "באמת?
- ברוך הבא לשוודיה" 2016 משפחת פוסטר טריסטן צ'אקונה פרקים: "ארבעים" ו"צדק" 2016Wrong Holeהדייט של קייט פרק: "דייטים זה קשה" 2023-2017 ריברדייל ג'ייסון בלוסום 21 פרקים 2019Most Likely to Murder שון סרט טלוויזיה2022הטירון: סוכנת חדשהקלן פילמורפרק אחד
טרבור באסיט הוא אתלט אמריקאי, זוכה מדליית ארד באליפות העולם (יוג'ין 2022) בריצת 400 מטר משוכות וסגן אלוף העולם באולם (בלגרד 2022) בריצת 400 מטר.
באסיט נולד בבלאפטון שבאוהיו, ארצות הברית.
סגן אלוף העולם באולם בריצת 400 מטר
באליפות העולם באולם שנערכה בחודש מרץ 2022 בבלגרד שבסרביה זכה באסיט במדליית כסף בריצת 400 מטר בשיא אישי חדש של 45.05 שניות, אחרי ג'רים ריצ'רדס מטרינידד וטובגו (45.00 שניות) ולפני קרל בנגטסטרם משוודיה (45.33 שניות).
מדליית ארד באליפות העולם בריצת 400 מטר משוכות
באליפות העולם שנערכה בחודש יולי 2022 ביוג'ין שבארצות הברית זכה באסיט במדליית ארד בריצת 400 מטר משוכות בשיא אישי חדש של 47.39 שניות, אחרי אליסון דוס סנטוס מברזיל (46.29 שניות) וראיי בנג'מין מארצות הברית (46.89 שניות).
טרבור פלנגן טורדג'מן הוא שחקן, רקדן וכוריאוגרף קנדי.
טורדג'מן נולד בקיצ'נר, אונטריו, קנדה ב-22 בנובמבר 1995. יש לו שלושה אחים, ג'סטין, ניית'ן וסטיבן.
הוא החל לרקוד בגיל ארבע בסטודיו של אמו, ג'ואן.
טרבור למד את כל סגנונות הריקוד, אבל בחר להתמקד בהיפ הופ וברייקדאנס.
טרבור הופיע בקליפ של ויקטוריה דאפילד לשיר "Fever".
בנוסף, הוא גם עורך סדנת ריקוד בשם "Raw Motion Dance".
בשנת 2013 טורדג'מן החל להופיע בסדרת הדרמה "נולדו לרקוד" בתפקיד ג'יימס.
בשנת 2015 הוא הופיע בסרט "Full Out" , בתפקיד נייט.
בין השנים 2015 ל-2016, טורדג'מן השתתף בספין-אוף של "נולדו לרקוד" בשם "אולפני אבדות ומציאות".
בסדרה הוא גילם את ג'יימס, אותה דמות מהסדרה המקורית.
בשנת 2018, הוא כיכב בסרט הטלוויזיה "זומבים" של דיסני בתפקיד באקי.
מאז 2015 הוא נמצא במערכת יחסים עם השחקנית והרקדנית ג'ורדן קלארק.
ב-16 בספטמבר 2023 השניים נישאו.
שנהסדרהתפקיד הערות 2013–2022נולדו לרקוד ג'יימס תפקיד ראשי (עונות 1–4)
טרבור מרקיז לייסי הוא כדורסלן אמריקאי המשחק בעמדת הרכז בונולי קרמונה.
כמו כן, ב-2010 ו-2011 נבחר למר כדורסל של אלבמה, פרס המוענק לשחקן התיכונים המצטיין במדינה, והפך לשחקן השני בלבד שזוכה בו פעמיים.
לייסי דורג כרכז ה-13 בטיבו והשחקן ה-40 במחזור 2011 על ידי ESPN, והתחייב לשחק כדורסל מכללות באוניברסיטת אלבמה.
הוא שיחק במדי הקבוצה במשך שנתיים, כשבעונתו הראשונה העמיד ממוצעים של 7.3 נקודות, 3 ריבאונדים, 1.8 אסיסטים ו-0.8 חטיפות, ובעונתו השנייה העלה אותם ל-11.3 נקודות, 3.8 ריבאונדים, 3.2 אסיסטים ו-1.4 חטיפות.
ב-2013 עבר לייסי לאוניברסיטת המדינה של קרוליינה הצפונית, ולא שיחק בעונה זו בשל חוקי ההעברות של ה-NCAA.
בעונתו השלישית במכללות, עונת 2014/15, הוא הוביל את הקבוצה לשמינית גמר טורניר אליפות המכללות בכדורסל ונבחר לחמישיית העונה השנייה באזור ה-ACC לאחר שהעמיד ממוצעים של 15.7 נקודות, 4.6 ריבאונדים ו-3.5 אסיסטים למשחק.
לייסי הכריז על מועמדותו לדראפט ה-NBA 2015 וויתר על שנתו האחרונה במכללות.
הוא לא נבחר בדראפט וביולי 2015 שיחק במדי קליבלנד קאבלירס בליגת הקיץ של ה-NBA.
ב-22 ביולי חתם לייסי בסקאבוליני פזארו מליגת העל האיטלקית בכדורסל, במדיה העמיד ממוצעים של 14.5 נקודות, 4.8 ריבאונדים ו-2.6 אסיסטים למשחק.
ב-24 ביוני 2016 חתם בדינמו סאסארי מהסרייה א', במדיה העמיד ממוצעים של 10.8 נקודות, 3.3 ריבאונדים ו-2.9 אסיסטים למשחק.
ב-10 ביולי 2017 חתם לייסי לשנתיים בלוקומוטיב קובאן מהליגה המאוחדת של VTB והיורוקאפ, וב-2018 זכה במדיה ב.
ב-2019 חתם ב מליגת הפיתוח של ה-NBA, במדיה רשם ממוצעים של 4.7 נקודות, 2.1 ריבאונדים ו-1.4 אסיסטים למשחק.
בפברואר 2021 חתם לייסי ברוסטוק סיוולבס מהליגה הגרמנית השנייה בכדורסל.
ב-16 משחקים המדי הקבוצה הוא העמיד ממוצעים של 14.8 נקודות, 4.7 אסיסטים ו-4.4 ריבאונדים למשחק.
ב-6 יולי 2021 חתם באודינה מהסרייה א'2.
ב-21 ביולי 2022 חתם ב מליגת המשנה האיטלקית, זכה עימה באליפות והעלה אותה לסרייה א'.
בקיץ 2023 האריך את חוזהו בקבוצה.
ב-6 במאי 2024 חתם עד סיום עונת בהפועל ירושלים מליגת העל בכדורסל, לאחר קדנציה לא מוצלחת, הוא חזר בקיץ 2024 לקרמונה.
טרבה (בקורנית: Tre Worabo "החווה של גורבו") הוא גן סובטרופי המשתרע על שטח של 105 דונם (105,218 מ"ר) בקורנוול, אנגליה, הממלכה המאוחדת.
ליד גן גלנדרגן על שפך נהר הלפורד, הוא נמצא בנפת מאונאן שבתוכה נמתאים גם היישובים טרבה וורת'ה וטרבה וולאס שהוקמו בימי הבניים.
בגן קיימים בית סירות על חוף הים, אמפיתיאטרון, משתלה ובית קפה.
וב-2023 נפתח על מגרש טניס לשעבר "Court Garden" ("גן המגרש" בתרגום חופשי).
בגן יש צמחים רבים מרחבי העולם בניהם שרך מאוסטרליה בן יותר ממאה שנים מקור השם "טרבה" הוא בקלטית (tre baya) ומשמעותו היא: בית על החוף.
ב-1831 טרבה נרכש על ידי משפחת פוקס שהקימה את גן גלנדרגן.
הוא נשתל לראשונה כדי לשמש כגן תענוגות על ידי צ'ארלס פוקס, אדם יצירתי במיוחד שהקדיש תשומת לב למיקומו המדויק של כל עץ.
פור דרלינגטון, המשיך את עבודתו.
בשנת 1907 הגן נקנה על ידי צ'ארלס הוקינס הקסט, שעבר עם מותו בירושה לאשתו, אליס שהחזיקה בו עד 1939 ובנתה בו ספסל גדול עם הצללה גן נחשב אז לאחד הגנים היפים באנגליה.
ומשם הגן הוזנח עד 1981.
במהלך מלחמת העולם השנייה שימש הגן למטרות צבאיות, הפלישה לנורמנדי ב-6 ביוני 1944 בחוף אומהה יצאה מחוף פולגווידן, למרגלותיו של הגן.
אחד מבעליו של הגן היה דונלד הילי, מעצב מכונית שהחזיק בו בשנות ה-60. שפירק חלק ממבני הבטון הצבאיים, ובנה בית סירות על חוף הים.
ב-1981 ביום הולדתם ה-64 בני הזוג טוני ואיירה היברט קנו את בית טרבה כבית האבות שלהם, הם שוכנעו על ידי המוכר, ד"ר צ'אלינר סי דייוויס לוותר על שלוש השנים הראשונות של הפנסיה שלהם כדי לשקם את הגן.
אך כשטום הסכים לשלוש שנים, הוא לא ידע שהם יהפכו לרבע מאה.
ההחלטה בסוף, כתב: "העניקה לנו את עשרים וארבע השנים המאושרות בחיינו ואם לא היינו נעתרים לאתגר, היינו מזמן מתים מהרעלת ג'ין ושעמום."
בשנת 2024 נפתח בית הארחה במבנה ישן ששופץ.
טרבור פגלן הוא אמן, צלם, גאוגרף, סופר ואקטיביסט אמריקני.
עבודותיו מתמקדות בתיעוד אתרים ובסיסים צבאיים, חברת המעקב וכן בנושאים של ראיית מכונה ובינה מלאכותית יוצרת.
טרבור פגלן נולד בשנת 1974 במרילנד, ארצות הברית.
אביו היה רופא עיניים בחיל האוויר האמריקני, ובשל עבודתו נדדה המשפחה בין ערים בארצות הברית ובאירופה.
בשנת 1996 השלים פגלן תואר ראשון באוניברסיטת קליפורניה בברקלי בלימודי דת והלחנת מוזיקה.
את עבודותיו הראשונות החל להציג בתחילת שנות האלפיים.
בשנת 2002 השלים תואר שני בבית הספר לאמנות של מכון שיקגו, ובשנת 2008 השלים דוקטורט במחלקה לגאוגרפיה באוניברסיטת ברקלי.
פגלן טבע את המונח גאוגרפיה ניסויית (Experimental Geography), שהציע ליישם רעיונות מתחום הגאוגרפיה במחקר על אומנות.
בראשם המחשבה שאומנים הם אלה שיוצרים את השיח סביב אומנות, כפי שגאוגרפיה היא שדה שנוצר בעקבות העיסוק בתחום.
עבודותיו הראשונות של פגלן עסקו בתיעוד של בסיסים צבאיים.
הבולטת שבהן היא הפרויקט Limit Teletoraphy, במסגרתו תיעד בסיסים ואתרים צבאיים של צבא ארצות הברית וכן כלי טיס של חיל האוויר האמריקני.
התמונות צולמו ממרחק רב מהאתרים הללו, באמצעות מצלמות שחוברו לטלסקופים.
בכך נוצרו תמונות מטושטשות, כמעט ללא אפשרות להבחין בפרטים מזהים של האובייקטים המצולמים - בדומה לציורים אבסטרקטים.
בכך הצביע פגלן על הקושי בתיעוד האתרים הללו.
עבודות נוספות של פגלן ניסו לתעד מתקני כליאה של סוכנות הביון CIA וכן עסקו בפרקטיקות לשמירה על סודיות שנוקטת ממשלת ארצות הברית.
בשנת 2007 התחיל פגלן את הפרויקט The Other Night Sky, בו צילם לוויינים בחלל החיצון, בדגש על כלים ששימשו את ממשלת וצבא ארצות הברית.
התמונות נוצרו באמצעות חשיפה ארוכה, כך שלמעשה לא הציגו את הלוויינים עצמם, אלא המחישו את מסלול התנועה שלהם בחלל.
היצירה התייחסה גם לעבודותיו של הצלם טימותי או'סאליבן (אנ'), שתיעד את מרחבי מערב ארצות הברית.
בעקבות פעולותיו בנושא מעקב אחר כלים ואתרים צבאיים, פגלן זכה בשנת 2014 בפרס מטעם קרן החזית האלקטרונית.
עבודה נוספת של פגלן שזכתה להד ציבורי היא הפרויקט The Last Pictures, במסגרתו שיגר לחלל דיסקט מוזהב עם מאה דימויים מהתרבות האנושית.
הפרויקט שאב השראה מהדיסקט שנשלח עם הגשושית וויאג'ר 1 בשנת 1977 על ידי נאס"א.
בניגוד לדימויים על תקליט הזהב של וויאג'ר, שהציגו את המגוון של התרבות האנושית, רבים מהדימויים שפגלן בחר לאסוף עוסקים באסונות ומלחמות, כמו בניית פצצת האטום במלחמת העולם השנייה.
בנובמבר 2012 הדיסקט נשלח לחלל על גבי לווין התקשורת EchoStar XVI.
בשנת 2017 הוצגה במרכז לאומנות עכשווית בתל אביב (CCA) התערוכה "טרבור פגלן: Behold These Glorious Times!", תערוכתו הראשונה בישראל.
באותה שנה זכה במלגת תוכנית עמיתי מקארתור.
בשנים 2018–2019 הוצגה Sites Unseen, תערוכת יחיד מעבודותיו במוזיאון סמית'סוניאן לאמנות אמריקאית.
עבודותיו נכללות גם באוסף של מוזיאון המטרופוליטן לאמנות בניו יורק.
משנת 2017 פגלן עוסק בנושאים של ראיית מכונה ובינה מלאכותית.
בטקסט שפרסם טען כי חלק עצום מהתמונות שמצולמות בימינו לא נועדו לעיניים אנושיות, אלא נוצרו כך שמכונות יצפו בהן ויעבירו באמצעותן מידע (כמו מצלמות אבטחה, מכמונות מהירות או ברקודים).
לכן, עלינו לנסות "לראות כמו מכונה".
בשנת 2017 הציג את עבודת הפרפורמנס Sight Machine בשיתוף פעולה עם ההרכב רביעיית קרונוס.
ההרכב הופיע מול קהל, כשמעל הנגנים הוצב מסך שצילם אותם.
על המסך הוקרן עיבוד של בינה מלאכותית לתמונות הנגנים: התוכנה ניסתה להעריך את מינם ומצב רוחם של הנגנים, לנתח את מבנה גופם על פי צורות גאומטריות או לעקוב אחרי התנועות שלהם - ובכך לנסות להראות את היכולות והשימושים של אלגוריתמים של ראיית מכונה.
בשנת 2019 פרסם פגלן את המאמר "ארכאולוגיה של ראיית מכונה" שכתב יחד עם חוקרת הבינה המלאכותית קייט קרופורד (אנ').
במאמר ניתחו את היסודות של אלגוריתמים של בינה מלאכותית לזיהוי תמונות, ,תוך התמקדות בערכת האימון הפופולרית אימג'נט.
טענתם המרכזית של פגלן וקרופורד היא שאלגוריתמים אלה נשענים על פעולת הסיווג, שתמיד טומנת בחובה הטיות.
על כן האלגוריתמים אינם נייטרלים (כפי שמקובל לחשוב על פעולת מכונה) אלא תוצר של תפיסות אנושיות.
השניים יצרו יחדיו תערוכה בשם Training Humans שהוצגה בשנת 2019 במילאנו.
את המאמר ליוותה עבודה שיצר פגלן בשם ImageNet Roulette ("רולטת אימג'נט").
במסגרתה, גולשים הוזמנו להעלות תמונות שיעברו תיוג מאחת הקטגוריות שקיימות במאגר של אימג'נט.
העבודה זכתה להד תקשורתי רחב אחרי שגולשים פרסמו תמונות שקיבלו תיוגים פוגעניים, כמו "חנון" או "עבריין".
בספטמבר 2019 הצהיר צוות הפיתוח של אימג'נט שהחליט להסיר ממאגר הנתונים 1,593 תגיות "מסוכנות" (unsafe), בהן כאלו שהוגדרו "פוגעניות או רגישות".
אחרי פרסום ההצהרה, פגלן הודיע שהפרויקט של אימג'נט רולט "השיג את מטרתו" והחליט להסיר אותו מהרשת.
טרבור פיליפס הוא דמות בדיונית ואחת משלוש הדמויות הראשיות במשחק המחשב Grand Theft Auto V מאת רוקסטאר גיימס.
טרבור מתואר כפושע אלים, אימפולסיבי ובלתי צפוי, בעל עבר צבאי וקשר ארוך שנים עם אחד הפרוטגוניסטים האחרים, מייקל דה סנטה.
הוא ידוע בהתנהגותו הקיצונית, חוסר המעצורים שלו ואישיותו הכאוטית, שהפכו אותו לאחת הדמויות האהובות והזכורות ביותר בסדרה.
הדמות מגולמת על ידי השחקן סטיבן אוג.
טרבור פיליפס נולד בקנדה, אך פרטים רבים על ילדותו אינם נחשפים ישירות במשחק.
עם זאת, רמזים שונים לאורך העלילה מצביעים על ילדות קשה וחסרת יציבות.
הוא מרבה להזכיר את אמו באופן שלילי, וניתן להבין שהיא לא הייתה דמות חיובית בחייו.
חוסר יציבות משפחתית זה ככל הנראה תרם להתפתחות אישיותו הבעייתית ונטייתו לאלימות.
בבגרותו, טרבור התגייס לחיל האוויר המלכותי הקנדי ושירת כטייס קרב.
הוא היה טייס מוכשר ובעל כישורים מרשימים בהטסת מטוסים, כישורים שהוא מפגין לאורך המשחק.
עם זאת, שירותו הצבאי הסתיים בשחרור משירות על רקע חוסר יציבות נפשית ואי ציות לפקודות.
נקודת מפנה משמעותית בחייו של טרבור הייתה הפגישה עם מייקל טאונלי (לימים מייקל דה סנטה) ובראד סניידר.
השלושה חברו יחד והחלו לעסוק בפשעים קטנים בתחילה, שהלכו והפכו למעשי שוד גדולים יותר.
טרבור פיתח קשר חזק במיוחד עם בראד, אותו הוא רואה כחבר נאמן ושותף אמיתי.
מערכת היחסים שלו עם מייקל הייתה מורכבת יותר, עם מתח תמידי הנובע מהבדלי האישיות והגישות שלהם.
בנורת' יאנקטון תשע שנים לפני אירועי המשחק המרכזי.
במהלך השוד, כוחות משטרה ארבו לשלושה, ובראד נורה ונראה מת.
מייקל נפצע קשה ובהמשך זייף את מותו בעזרת סוכן ה-FBI דייב נורטון, ועבר לחיות תחת זהות בדויה בלוס סנטוס.
טרבור הצליח לברוח, אך האמין שבארד בכלא ומייקל מת.
אירוע זה הותיר בו צלקת נפשית עמוקה והגביר את חוסר האמון שלו כלפי אנשים.
תחילת המשחק מציגה את טרבור תשע שנים לאחר השוד הכושל בנורת' יאנקטון, כשהוא חי במחוז בליין שבפרברי לוס סנטוס.
הוא מנהל עסק לא יציב של סחר בסמים (בעיקר מתאמפטמין) ונשק בשם "Trevor Philips Enterprises", יחד עם שותפו הנאמן, רון יאקובסקי.
חייו במחוז בליין מאופיינים באלימות, שימוש בסמים ובמערכות יחסים הרסניות.
נקודת המפנה בעלילה מתרחשת כאשר טרבור מזהה דיווח חדשותי על שוד תכשיטים בלוס סנטוס, והוא מזהה את טקטיקות הפעולה של מייקל.
הוא מבין שמייקל, אותו חשב למת, חי ופועל בעיר.
תגובתו האימפולסיבית מובילה אותו לנסוע מיד ללוס סנטוס ולמצוא את מייקל, מה שמצית מחדש את השותפות הסבוכה והמסוכנת ביניהם.
הגעתו של טרבור ללוס סנטוס משבשת את חייו החדשים והשקטים יחסית של מייקל, ומכניסה אותו ואת שותפם החדש, פרנקלין קלינטון, לסדרת מעשי שוד נועזים ומסוכנים יותר ויותר.
טרבור, עם חוסר הפחד שלו, האלימות הבלתי צפויה והידע שלו בעולם הפשע, הופך לכוח מרכזי בשלישייה.
הוא להוט לחזור לימי הזוהר שלהם כצוות שודדים ומנסה כל הזמן להוכיח את עצמו ואת נאמנותו (בדרכו הייחודית) למייקל ולפרנקלין.
לאורך העלילה, טרבור משתתף בשורה של שודים משמעותיים, ביניהם שוד בנק מתוחכם, פריצה למעבדה של סוכנות ממשלתית כדי לגנוב נשק ביולוגי, ו"השוד האולטימטיבי" - שוד הבנק המרכזי של אמריקה, "יוניון דפוזיטורי" (המקבילה של הפדרל ריזרב).
בכל אחד מהשודים הללו, כישוריו הייחודיים של טרבור - כטייס מיומן, כאיש עם חוסר פחד מוחלט וכמי שמסוגל לאלתר במצבי לחץ - מתגלים כנכס חשוב עבור הצוות.
עם זאת, אישיותו הבלתי צפויה והנטייה שלו לאלימות לעיתים קרובות מסבכות את התוכניות ומכניסות את השלישייה לצרות גדולות.
נקודת מפנה משמעותית בעלילה מתרחשת כאשר טרבור מגלה את האמת על אירועי השוד בנורת' יאנקטון.
הוא מגלה שבראד לא בכלא כפי שהוא האמין במשך תשע שנים, אלא נורה על ידי סוכני FBI.
יתרה מכך, הוא מגלה שמייקל זייף את מותו בעזרת סוכן ה-FBI המושחת דייב נורטון, כחלק מהסכם שנועד להגן על מייקל מפני המשך המעצרים.
הגילוי הזה מוביל לריב עז וטעון בין טרבור למייקל, שמרגיש נבגד וזועם על השקר שנמשך כל כך הרבה זמן ועל מותו של בראד.
נאמנותו של טרבור לבראד הייתה עמוקה, והתחושה שמייקל שיקר לו וגרם למותו של חברו פוגעת בו קשות.
בסופו של דבר, העלילה מגיעה לנקודת מפנה בה השלישייה נאלצת להתמודד עם אויבים משותפים סוכנות ממשלתית מושחתת וארגון פשע אכזרי.
לשחקן ניתנת האפשרות לבחור באחד משלושה סופי משחק אפשריים:
סוף א' – להרוג את טרבור: פרנקלין מקבל הוראה להרוג את טרבור.
אם השחקן בוחר באפשרות זו, פרנקלין ומייקל אורבים לטרבור ומחסלים אותו.
סוף ב' – להרוג את מייקל: פרנקלין מקבל הוראה להרוג את מייקל.
אם השחקן בוחר באפשרות זו, פרנקלין רודף אחרי מייקל ומחסל אותו, טרבור מסרב לעזור לפרנקלין.
סוף ג' - "משאלת מוות": פרנקלין מסרב להרוג אף אחד מהם.
השלישייה משתפת פעולה ונלחמת נגד אויביהם המשותפים, ובסופו של דבר מצליחה לנצח ולשמור על חייהם.
סוף זה נחשב לסיום הקאנוני של המשחק.
טרבור פיליפס מופיע גם במצב המקוון של המשחק, בעיקר בשלבים ,הראשונים של העלילה, המתרחשת מספר חודשים לפני אירועי GTA V.
הוא מופיע בתור דמות משנית אך בולטת, שמעורבת במשימות שקשורות להברחות, סמים ופעילויות פליליות נוספות ברחבי סאן אנדראס.
בשלב מסוים, השחקן מגויס על ידי רון ג'ייקובסקי, עוזרו של טרבור, ונשלח לבצע עבורו שליחויות.
בהרחבות מאוחרות יותר כמו "Gunrunning" שמו של טרבור מוזכר פעמים אחדות, אך הוא אינו מופיע פיזית.
למרות זאת, סגנון הפעולה האלים והכאוטי שלו ממשיך להשפיע על משימות שונות והעולם התחתון במשחק.
טרבור פיליפס מתואר כדמות מורכבת ובעלת ניגודים רבים, אך בבסיסה היא אדם אלים, אימפולסיבי ובלתי צפוי.
הוא סובל מהתפרצויות זעם תכופות ומתנהג בצורה כאוטית וחסרת מעצורים.
חוסר היציבות הנפשית שלו, שרמזים אליה ניכרים עוד מילדותו ושירותו הצבאי, בא לידי ביטוי בהתנהגותו הקיצונית ובחוסר יכולתו לציית לנורמות חברתיות מקובלות.
אחד המאפיינים הבולטים ביותר של טרבור הוא חוסר הפחד המוחלט שלו.
הוא לא מהסס להיכנס למצבים מסוכנים ביותר, לעיתים קרובות ללא תכנון מוקדם, ומתמודד איתם באלימות קיצונית.
הוא נהנה מאלימות ומרגיש בנוח במצבים של כאוס וסכנה.
יחד עם זאת, למרות האלימות הגלויה שלו, טרבור מגלה לעיתים רגעים מפתיעים של פגיעות ונאמנות.
הוא נאמן מאוד לחבריו הקרובים, מייקל ובראד (וכן לפרנקלין בהמשך), ומוכן לעשות הכל כדי להגן עליהם.
נאמנות זו עומדת בניגוד חריף להתנהגותו האלימה כלפי אחרים.
טרבור ניחן בחוש הומור שחור וסרקסטי, ולעיתים קרובות הוא משתמש בו כדי להקל על מצבים מתוחים או כדי לבטא את הציניות שלו כלפי העולם.
הוא גם מפגין רגעים של אינטליגנציה.
נוסף על כך, נרמז כי טרבור הוא קניבל.
באחת המשימות במשחק הוא נראה אוכל נזיד שבושל, לטענתו, מבשרו של אחד מקורבנות השוד הקודמים שלו.
דמותו של טרבור פיליפס זכתה לשבחים רבים מצד מבקרי משחקים והקהל כאחד, ונחשבת לאחד ההישגים הבולטים בכתיבת הדמויות של רוקסטאר גיימס.
רבים שיבחו את המורכבות שלו, את הניגודים הפנימיים ואת העובדה שהוא מצליח להיות גם דוחה וגם מעורר אמפתיה בו זמנית.
מבקרים רבים ציינו את סטיבן אוג, השחקן שדיבב וגילם את טרבור באמצעות לכידת תנועה, על הופעתו יוצאת הדופן שהפיחה חיים בדמות בצורה משכנעת ובלתי נשכחת.
האנרגיה והאינטנסיביות של אוג תרמו רבות ליצירת דמות כאוטית ובלתי צפויה.
הכתיבה של טרבור זכתה גם היא לשבחים.
המבקרים ציינו כי למרות האלימות והחוסר מוסריות שלו, הוא ניחן ברגעים של הומור שחור, נאמנות ופגיעות שהופכים אותו למעניין ומרתק יותר מדמות פושע סטריאוטיפית.
הניגוד בין התנהגותו הפרועה לצורך שלו בקשר אנושי ובהכרה נתפס כמרכיב מרכזי בהצלחת הדמות.
למרות הקבלה החיובית ברובה, דמותו של טרבור עוררה גם לא מעט מחלוקת בקרב חלק מהמבקרים והשחקנים.
עיקר המחלוקת נסב סביב האופי האלים והקיצוני של מעשיו.
סצנות מסוימות בהן הוא מעורב, כמו סצנת העינויים הידועה לשמצה, נתפסו על ידי חלק מהצופים כגרפיות מדי, מיותרות או ככאלה שפוגעות בהנאה מהמשחק ובחיבור לדמות.
היו שטענו כי חוסר המוסריות הקיצוני של טרבור הופך אותו לדמות שקשה מדי להזדהות איתה או לאהוד אותה, ובכך פוגע בחוויה הסיפורית.
אחרים טענו כי האלימות חסרת הרחמים שלו לעיתים קרובות אינה משרתת את העלילה ונועדה רק לזעזע את הצופים.
היחסים בין טרבור למייקל מורכבים וטעונים, נובעים מעבר משותף כשותפים לפשע ובגידה לכאורה.
טרבור כעס על מייקל ששיקר לגבי מותו של בראד, אך יחד עם זאת, קיימת ביניהם קרבה הנובעת משנות עבודה משותפות.
הם מתחרים ומתעמתים באופן תדיר, אך ברגעים קריטיים מגלים נאמנות זה לזה.
בסופו של דבר, למרות המתח, הם שומרים על רגעים של שותפות וידידות.
טרבור מתייחס לפרנקלין כאל שותף צעיר, מנסה להדריך אותו, ולמרות הגישה המחוספסת, מגלה כלפיו סוג של דאגה.
פרנקלין מגיב בתערובת של פחד והערכה, ובסופו של דבר הם מפתחים רגעים של ידידות.
למרות שבראד סניידר אינו נוכח פיזית במשך רוב אירועי GTA V, הקשר של טרבור איתו והאמונה שלו במותו (לפני גילוי האמת) הם בעלי השפעה משמעותית על התנהגותו ועל מערכות היחסים שלו עם דמויות אחרות, במיוחד עם מייקל.
טרבור רואה בבראד חבר נאמן ושותף אמיתי לפשע.
הוא זוכר אותו כאיש אמין ובעל ברית חזק, והאובדן שלו בשוד הכושל בנורת' יאנקטון הותיר בו חלל גדול.
האמונה שבראד מת בגלל בגידתו של מייקל (כפי שהוא תופס זאת בתחילה) היא מקור מרכזי לזעמו ולחוסר האמון שלו כלפי מייקל לאורך זמן.
עם זאת, לאחר סיום העלילה, אם טרבור מחליט להסתובב עם פרנקלין או מייקל, הוא יודה בפניהם כי בראד היה "מניאק".
רון הוא שותפו החרד של טרבור בעסקים.
טרבור מתייחס אליו בזלזול סרקסטי אך גם מגלה סוג של סבלנות כלפיו.
רון מפחד מטרבור ומנסה לרצות אותו, אך גם תלוי בו.
האינטראקציות הקומיות ביניהם מדגישות את הצד ההומוריסטי של טרבור.
פטרישיה היא אשתו של בוס קרטל סמים שאותה טרבור חוטף.
למרות הנסיבות האלימות של החטיפה, מתפתח בין טרבור לפטרישיה קשר מוזר ובלתי צפוי.
טרבור מתייחס אליה בתחילה כאל כלי מיקוח, אך בהמשך מגלה כלפיה רגעים של אדיבות ואפילו רגעים של חיבה.
פטרישיה, למרות פחדה, מגיבה אליו לעיתים באומץ ובפתיחות.
הקשר ביניהם מסתיים באופן בלתי צפוי כאשר טרבור מחזיר אותה לבעלה, אך החוויה משאירה רושם על שניהם ומגלה צדדים נסתרים באישיותו של טרבור.
הוא מתואר כאדם איטי מחשבה ונוטה לבלבול, ולעיתים קרובות טרבור מתייחס אליו בסבלנות משועשעת, אם כי לעיתים גם מתרגז מטיפשותו.
וויד נאמן לטרבור ומנסה לרצות אותו, והוא חלק מהסביבה הלא שגרתית של טרבור במחוז בליין.
דמותו של טרבור פיליפס הפכה במהירות לאחת הדמויות האיקוניות והזכורות ביותר בסדרת Grand Theft Auto ובקרב קהילת הגיימינג כולה.
הפופולריות הרבה שלו ניכרת בממים רבים ברשת, באומנות מעריצים, ובדיונים אינסופיים ברשתות החברתיות ובפורומים.
ההתנהגות הקיצונית, חוסר המעצורים והציטוטים הבלתי נשכחים של טרבור הפכו למקור בלתי נדלה לבדיחות וליצירות מעריצים.
דמויות רבות אחרות בעולם הגיימינג שאבו השראה מהגישה חסרת הפחד והכאוטית שלו.
סטיבן אוג, השחקן שגילם את טרבור, זכה לשבחים רבים על תפקידו והפך בעצמו לדמות מוכרת בקרב גיימרים.
הופעתו כטרבור נחשבת לאחת מהופעות המשחק הטובות ביותר בכל הזמנים, והוא זכה במספר פרסים על תפקידו זה.
טרבור פיליפס הוא אחת הדמויות המרכזיות הזמינות לשחקנים במצב מרובה המשתתפים ש ל־Grand Theft Auto Online.
הוא מופיע במספר משימות ובאירועים שונים, ולעיתים קרובות יוצר קשר עם השחקנים ומעניק להם משימות המאופיינות בסגנונו הכאוטי והבלתי צפוי.
אחת ההופעות הבולטות שלו היא בסדרת משימות השוד "Series A Funding", שם הוא משמש כדמות מפתח בתכנון ובביצוע השוד.
דמותו של טרבור פיליפס נוצרה על ידי צוות הכותבים והמעצבים של רוקסטאר נורת' כחלק מהרעיון ליצור שלושה פרוטגוניסטים שונים עם רקעים ואישיות מנוגדים ב-Grand Theft Auto V טרבור נועד לייצג את הצד האפל, האלים והבלתי מרוסן של עולם הפשע, בניגוד לדמויות המאופקות יותר של מייקל ופרנקלין.
ההשראה לדמותו שאובה ממגוון מקורות, כולל דמויות קולנועיות אנטי-גיבורות ופושעים פסיכופתיים.
צוות הכותבים ביקש ליצור דמות שתהיה בלתי צפויה ושתאתגר את הנורמות המקובלות של גיבור משחק וידאו.
עיצובו החיצוני של טרבור, הכולל שיער דליל, קעקועים ובגדים מוזנחים, נועד לשקף את אורח חייו הכאוטי ואת חוסר ההתחשבות שלו בנורמות חברתיות.
תהליך הכתיבה של טרבור כלל יצירת דיאלוגים בוטים, הומור שחור ורגעים של אלימות קיצונית, אך גם ניסיונות לשלב רגעים של פגיעות ונאמנות כדי להוסיף עומק לדמות.
ההחלטה להפוך אותו לאחת משלוש הדמויות הראשיות אפשרה לחקור את עולם המשחק ואת העלילה מנקודת מבט קיצונית.
את דמותו של טרבור פיליפס גילם השחקן סטיבן אוג באמצעות דיבוב ולכידת תנועה.
אוג השפיע רבות על האופן שבו הדמות הוצגה וזכה לשבחים רבים על הופעתו.
הוא עצמו סיפר כי שאב השראה מדמויות כמו סיד וישס ואיגי פופ, וכן מהתנהגותם של אנשים חסרי גבולות שפגש בחייו.
הבעות הפנים ושפת הגוף של הדמות במשחק, שנתפסו באמצעות לכידת התנועה של אוג, תרמו רבות ליצירת תחושת האיום והבלתי צפויות שלו והפכו אותו לדמות משכנעת ובלתי נשכחת.
הופעתו של אוג זכתה במספר פרסים והוא נחשב לאחד הגורמים המרכזיים בהצלחת הדמות.
טרבור הווארד לורנס ג'קסון הוא שחקן וזמר אמריקאי.
ג'קסון ידוע בעיקר בזכות גילום אהרון ג'קסון בסדרה "בוגרת-כזה", קווין בלייק בסדרה "אאוריקה", וקווין לקרואה בסדרה "פשע אמריקאי".
הופעות בולטות נוספות כוללות את המחזמר בברודוויי "מלך האריות", שם גילם את סימבה הצעיר.
בשנת 2012, הוא זכה בפרס האמן הצעיר להופעה הטובה ביותר בסדרת טלוויזיה .
החל משנת 2025 משחק את ד"ר וס בריאנט בסדרה "האנטומיה של גריי".
ג'קסון נולד באינדיאנפוליס, אינדיאנה, הצעיר מבין שני בנים לקאם בקסטר וקווין ג'קסון.
אף על פי שהוא מגיע ממשפחה המתעניינת בכדורסל, בגיל שמונה החליט שהוא מעדיף לעבוד בתעשיית הבידור.
הוא ליטש את כישרונותיו בחוגים מקומיים, והופיע הן בעיר הולדתו והן ברמה הארצית, כולל ריקודים בתוכנית "אפולו ".
בשנת 2004, ג'קסון בן השמונה זכה בתפקיד סימבה הצעיר בסיבוב ההופעות הארצי של המחזמר "מלך האריות".
ב-2010 הוא עבר מברודוויי למסך הקטן והופיע ככוכב אורח בפרק של "פשע מן העבר".
בין השנים 2010 ל-2012 הוא גילם את קווין בלייק בשתי העונות האחרונות של "אאוריקה".
בתחילת 2011, הצטרף לקבוצה "מאחורי הקלעים" עם כמה אמנים צעירים ומבטיחים, שנודעו באותה תקופה בשם "לפני 2012".
זה לא נמשך זמן רב, שכן ההצלחה קרעה את הלהקה לגזרים לפני שהיא בכלל נכנסה למיינסטרים.
באוגוסט 2011, המשיך את הופעותיו בטלוויזיה בכיכובו בפרק בסדרה "" עליו זכה בפרס האמן הצעיר להופעה הטובה ביותר בסדרת טלוויזיה בתפקידו כווילי בלו.
ג'קסון הופיע מאוחר יותר ככוכב אורח בתוכנית הטלוויזיה של ערוץ דיסני, "אוסטין ואלי".
בשנת 2012, ג'קסון חתם עם חברת התקליטים אטלנטיק רקורדס והוציא את הסינגל הראשון שלו "Like We Grown" בפברואר 2013. בקליפ של השיר, שחקנית ערוץ דיסני, זנדאיה, מגלמת את מושא אהבתו.
עקב ביקוש למוזיקה חדשה מצד מעריציו, ג'קסון שיתף פעולה עם המפיקים אריק הדסון, ג'יי.אר.
רותם והאנדרדוגס, כדי ליצור את המיני-אלבום שלו, #NewThang.
בינואר 2014, ג'קסון הוציא רמיקס לסינגל שלו "Drop It" בהשתתפות הראפר BoB.
בקיץ 2015, ג'קסון הוציא את אלבום הבכורה שלו באורך מלא.
בתחילת אוגוסט 2015 הוא הוציא את השירים בערוץ היוטיוב שלו ובסאונדקלאוד להשמעה.
ב-28 באוגוסט 2015, הוא הוציא את הפרויקט In My Feelings ב-iTunes.
בספטמבר הוא הוציא את הקליפ לשיר שלו "Bang Bang", בו משתתף קווין גייטס.
ג'קסון הצטרף לצוות השחקנים הקבוע של "פשע אמריקאי" בעונתה השנייה, שם גילם את תפקיד קווין לקרואה.
בטקס פרסי המוזיקה של סול טריין לשנת 2019, הוא זכה בפרס "Soul Train Certified Award".
בין 2018 ל-2024 הוא שיחק בסדרה "בוגרת-כזה" בתור אהרון ג'קסון, חבר לכיתה ומושא אהבתה של זואי ג'ונסון (יארה שאהידי).
החל מ-2025 הוא משחק בסדרה "האנטומיה של גריי" בתפקיד ד"ר וס בריאנט.
שנה סדרה תפקיד הערות 2006Showtime at the Apollo עצמו פרק אחד, עונה 4 2010Albert!
Now: A Love Story בעל מספר 3 סרט מוזיקלי 2025–הווה האנטומיה של גריי ד"ר ווס בריאנט אורח; עונה 21 צוות שחקנים ראשי; עונה 22
+ פרס שנה יצירה מועמדת קטגוריה תוצאה פרס האמן הצעיר 2012 האמן פרסי האמן הצעיר ה-33 #ההופעה הטובה ביותר בסדרת טלוויזיה – בהשתתפות שחקן צעיר 14–17 פרסי המוזיקה של סול טריין 2019 האמן פרס הסמכת Soul Train
טְרֶבְּלִינְקָה הוא אחד מבין שלושת מחנות ההשמדה הגדולים שהופעלו על ידי האס אס במסגרת מבצע ריינהרד להשמדת יהדות פולין (בלז'ץ, סוביבור וטרבלינקה).
המחנה נמצא באזור מרוחק מיישוב אך בקרבה יחסית לעיר ורשה (כשעה וחצי ברכבת).
הרציחות במחנות אלו היו חלק מהשמדת יהודי אירופה הכבושה על ידי גרמניה הנאצית במהלך מלחמת העולם השנייה ("הפתרון הסופי").
שטח המחנה הקטן, ומבנהו, הוכיחו כבר במשפט אייכמן, שהמחנה נועד להשמדה, והחזיק בחיים מספר קטן של יהודים לעבודה בניצול שאריות היהודים - ביגוד, חפצי ערך, נעליים, שיני זהב ואף השיער שלראש המומתים.
במקום הופעל תא גז המופעל ככל הנראה בדיזל, וכן הומתו חולים בירי.
הגופות הושארו בבורות ענק במרכז אזור ההשמדה במחנה, אך לאחר המפלה הגרמנית בסטלינגרד, החלו בשריפת הגופות ומחיקת הראיות לנעשה שם.
בעקבות מרד שפרץ במקום הצליחו כמאתיים אסירים להימלט ומיעוטם שרד את הבריחה.
לאחר המרד המחנה פורק ונחרש, אך נותרו תמונות שמפקד המחנה צילם וכן מידע ארכאולוגי ועדויות הניצולים.
מפקד המחנה וסגנו הוסגרו מדרום אמריקה וישבו בכלא, אך מפקד הכלא שוחרר מסיבות בריאות ומת בביתו.
מחנה ההשמדה טרבלינקה שכן כ-85 קילומטרים צפון-מזרחית לוורשה וכ-3.5 קילומטרים דרום-מזרחית לכפר טרבלינקה, לא הרחק ממאלקיניה גורנה, שבה תחנת רכבת על קו מסילת הרכבת הראשית ורשה-ביאליסטוק.
המחנה מוקם באזור דליל אוכלוסין מכוסה יער והוסתר בחורש סביב.
מחנה ההשמדה הוקם באביב 1942 ליד מחנה העונשין והעבודה טרבלינקה, שהיה קיים לפניו, ומכאן בא שם המחנה המוקם: "טרבלינקה II".
לבניית המחנה נוצל כוח עבודה של אסירי מחנה העונשין טרבלינקה I, שייעודו של המחנה החדש הוסתר מהם.
המחנה החדש השתרע על שטח של כ-200 דונם והוקף בגדר תיל דוקרני בגובה של יותר משלושה מטרים.
האסירים הצטוו לשים ענפי אורן בין חוטי התיל, ומתחתם נטעו עצים כדי להסתיר את המתרחש בתוך המחנה.
לאורך הגדר הוקמו מגדלי שמירה ונחפרה תעלה ברוחב שלושה מטרים.
פנים המחנה על מתקניו נבנה אך ורק על ידי האסירים היהודים.
בתכנון המחנה הושקע מאמץ רב על-מנת למנוע אפשרות של ניצולים שהיו עדים להשמדה.
המחנה חולק בפנים לשני חלקים: באחד מהם הוקמו צריפי המגורים עבור הצוות הנאצי, מחסנים ובתי-מלאכה, ובחלק השני, המבודד משאר המחנה בגדר גבוהה, עמדו תאי הגזים (בתחילה שלושה ובהמשך הוספו אליהם עשרה נוספים).
עוד היו צריפי המגורים של האסירים היהודים אשר נמצאו כשירים להעסקתם בעבודות הנחוצות לתפעול המחנה ומשום כך הושארו זמנית בחיים.
האסירים היהודים שנצטוו לתכנן את בניית המחנה, בהם יעקב ויירניק, תכננו את חלקם של המבנים בצורת המילה "חי".
צוות המחנה כלל כ-40 גרמנים (אשר חלקם הגדול היו "בוגרי" תוכנית T4 - אותנסיה שבה הושמדו גרמנים לקויים בגופם או בשכלם) וכ-120 מתנדבי טרווניקי ("שומרים אוקראינים").
אחד השומרים האוקראיניים שנודע לשמצה באכזריותו ומנהגיו הסאדיסטיים היה "איוואן האיום".
ב"אזור ההשמדה" הוחזקו 200–300 אסירים יהודיים בנפרד משאר האסירים היהודיים במחנה.
הם הועסקו בהוצאת הגוויות ובניקוי תאי הגזים, בעקירת שיני זהב מגוויות הנרצחים ובהטמנת הקורבנות.